Diari Oficial de la Generalitat Valenciana


Sumari del DOGV 6369, del 05-10-2010 (2010/10954)

DECRET 154/2010, d'1 d'octubre, del Consell, pel qual s'autoritza el canvi de denominació de l'Escola Universitària d'Infermeria Nuestra Señora de los Desamparados, per la de Facultat d'Infermeria Nuestra Señora de los Desamparados, de la Universitat Catòlica de València Sant Vicent Màrtir.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10490


Data del document
:   01-10-2010

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament
    * universitat
    * legislació
    * títol d'estudis
    * ensenyament privat

DECRET 154/2010, d'1 d'octubre, del Consell, pel qual s'autoritza el canvi de denominació de l'Escola Universitària d'Infermeria Nuestra Señora de los Desamparados, per la de Facultat d'Infermeria Nuestra Señora de los Desamparados, de la Universitat Catòlica de València Sant Vicent Màrtir. [2010/10396]  
La Universitat Catòlica de València Sant Vicent Màrtir ha sol·licitat l'inici de l'expedient de modificació de centre, per canvi de denominació de l'Escola Universitària d'Infermeria Nuestra Señora de los Desamparados, que passarà a denominar-se Facultat d'Infermeria Nuestra Señora de los Desamparados.  
El dit canvi està justificat en la necessitat homogeneïtzar l'organització universitària dins del procés d'adaptació de les anteriors ensenyances universitàries de primer i segon cicle a l'Espai Europeu d'Educació Superior, que queden substituïdes per les ensenyances de grau, segons el que establix el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Consta en l'expedient el compliment dels requisits exigits per la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, així com del que disposa la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va tindre coneixement de la sol·licitud de la Universitat Catòlica de Valencia Sant Vicent Màrtir, en la reunió del dia 28 de juliol del 2010, i consta en l'expedient l'informe favorable de l'Agència Valenciana d'Avaluació i Prospectiva.  
Vistes les disposicions legals esmentades, a proposta del conseller d'Educació i amb la deliberació prèvia del Consell, en la reunió del dia 1 d'octubre de 2010,  
DECRETE  
Article 1. Autorització de canvi de denominació de centre universitari  
Autoritzar el canvi de denominació de l'Escola Universitària d'Infermeria Nuestra Señora de los Desamparados, per la de Facultat d'Infermeria Nuestra Señora de los Desamparados, de la Universitat Catòlica de València Sant Vicent Màrtir.  
Article 2. Inscripció en el Registre d'Universitats, Centres i Títols   
D'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza es comunicarà a este a l'efecte de la seua inscripció.  
Article 3. Comunicació a la Conferència General de Política Universitària  
D'acord amb l'article 8.3 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, de la present autorització es donarà informació a la Conferència General de Política Universitària.   
DISPOSICIÓ FINAL  
El present decret tindrà efectes des del dia que es publique en el Diari Oficial de la Comunitat Valenciana.   
València, 1 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN